Seun kritiek na ongeluk op skaatsplankArgieffoto Volgens Chris Botha, woordvoerder van Netcare 911, het die voorval omstreeks 15:30 by die kruising van Wagerlaan en Fernweg in Prestondale, Umhlanga, plaasgevind. “Volgens ooggetuies het die seun op sy skaatsplank gery toe hy deur ŉ motor raakgery is. Paramedici het hom in die middel van die pad gevind met kritieke beserings.” Botha het gesê die seun is op ŉ ventilator geplaas en op ŉ draagbaar vasgegespe vir ingeval hy rug- of nekbeserings opgedoen het. Die seun is hierna na ŉ nabygeleë hospitaal geneem vir verdere behandeling. Die presiese oorsaak van die voorval word ondersoek.